- નડિયાદ શહેરની સોસાયટીમાં રહેતા અને માસ્ટર ડિગ્રી ધરાવતા પિતાએ પોતાની અઢી વર્ષની દિકરીના સાથે દુષ્કર્મ કરવાની ઘટના લઇને ચકચાર મચી ગઇ હતી. પિતાએ દિકરી સાથે કરેલ કૃત્યની વાત પત્ની સાથે શેર કરી હતી. જે સાંભળીને હેબતાઇ ગયેલી પત્નીએ વહાલસોયી દિકરી સાથે અધમકૃત્ય કરનાર પતિ સામે નડિયાદ ટાઉન પોલીસ મથકે ફરિયાદ નોંધાવી હતી. પોલીસે આ કેસના મુખ્ય આરોપી દિકરીના પિતા , સાસુ , સસરા અને માસી સાસુ તેમજ એક ઇસમ મળીને કુલ પાંચ જણની અટકાયત કરી હતી. પાંચેય આરોપીને નડિયાદ સ્પે. પોસ્કો કોર્ટમાં ગુરૂવારે રજૂ કરીને તેઓની વધુ તપાસ અંગેની પુછપરછ માટે પોલીસે આરોપી પૈકી ત્રણ આરોપીના પાંચ દિવસના માંગેલા રિમાન્ડ પૈકી મુખ્ય આરોપી પિતાને બે દિવસના રિમાન્ડ પર રાખવાનો કોર્ટે હુકમ કર્યો હતો. બીજા આરોપીઓને બિલોદરા જેલમાં મોકલી આપવાનો હુકમ કરાયો હતો.